open-index/open-wikipedia-markdown huggingface dataset:
Lockheed L-188 Electra

The **Lockheed L-188 Electra** er et  amerikansk turboprop fly bygget av Lockheed. Det var det første sivile turbopropfly som ble bygget i  USA. Det fløy første gang i 1957. Etter levering viste det seg at flyets ytelser var noe svakere enn en tilsvarende turbojet som hadde lavere driftskostnader.

## Konstruksjon og utvikling
Konstruksjonsarbeidene med Electra ble startet av Lockheed i 1954, og året etter fikk fabrikken en introduksjonsordre fra American Airlines. Den første prototypen fløy den 6. desember 1957. Det var utstyrt med fire Allison 501D turboprops. Standard innredning var for 66 til 88 passasjerer, men kunne i en trang økonomiversjon romme 98 passasjerer. Første produsjonsversjon var **L-188A**. Senere kom en langdistanseversjon **L-188C**. Tilsammen ble det bygget 170 eksemplarer. Produksjonen stoppet tidligere enn planlagt på grunn av mistro til flytypen etter to fatale ulykker. Flyet ble modifisert etter ulykkene, men interessen uteble hos flyselskapene som heller ville satse på rene turbojets. De fly som enda er i tjeneste brukes som rene fraktfly.

I 1957 bad De forente staters marine amerikanske flyfabrikker om et avansert overvåkingsfly. Lockheed foreslo en utviklet utgave av  **Electra** som når den ble satt i produksjon fikk navnet Lockheed P-3 Orion.

## Flyet i bruk
### Sivile operatører
Flytypen ble etterhvert tatt i bruk av et tyvetalls amerikanske flyselskaper, først og fremt introduksjonskunden (*launch customer*), American Airlines dernest Eastern Airlines,  Northwest Airlines og sytten andre regionale selskaper.

I Europa var det først og fremst KLM som bestilte Electra. Andre europeiske selskaper som skaffet seg flytypen fra bruktmarkedet var  Islandske Loftleiðir, norske Nordic Air og Fred. Olsens Flyselskap, østerrikske Armer Air, svenske Falconair og de britiske selskapene Air Bridge Carriers, Atlantic Airlines og Channel Express. 

Electra ble brukt i USA av primærkundene til frem på 1970-tallet. Noen fant veien til det brasilianske selskapet Varig, som brukte dem frem til 1992 da de ble solgt videre til Zaire. Av det totale antall 170 L-188 som ble bygget har 57 vært involvert i ulykker i henhold til Aviation Safety Network. Siste ulykke med en Electra var i juli 2003.

### Militært bruk
Electra har vært i bruk hos flyvåpen i; Argentina, Bolivia. Ecuador, Honduras, Mexico og Panama

## Varianter
;L-188A
:Den opprinnelige produksjonsversjonen
;L-188AF
:Fraktutgaven av  L-188A
;L-188C
:Langdistanseversjon med høyere drivstoffkapasitet og høyere totalvekt.
;L-188CF
:Fraktutgaven av L-188C

### Electra i bruk i dag
I 2008, femti år etter at prototypen fløy første gang, er fortsatt et trettitall Electra i aktiv tjeneste som fraktfly eller brannfly: Blant annet hos 
*AirSpray 1967 Ltd., Red Deer, AB, Canada, syv L-188 konvertert til brannslukningsfly med vanntanker for 13&nbsp;000 liters kapasitet.
*Atlantic Airlines, Coventry, United Kingdom, åtte L-188
*Buffalo Airways of Yellowknife fire L-188.

## Tekniske data

## Referanser


## Eksterne lenker
* Bilder og produksjonsliste
Friidrett under Sommer-OL 1996 – 800 meter menn

Dette er de offisielle resultatene for friidrettsøvelsen **800 meter, herrer** ved **[[Sommer-OL 1996]]** i Atlanta, Georgia, USA. Totalt var 57 utøvere påmeldt i øvelsen, men en stilte ikke til start.

Vebjørn Rodal og Atle Douglas representerte Norge. Vebjørn Rodal vant gullmedaljen på ny olympisk rekord, mens Atle Douglas ikke klarte å kvalifisere seg til semifinalene.

## Medaljevinnere

## Rekorder
Før konkurransen var verdens- og olympisk rekord som følger:

I finalen satte Vebjørn Rodal ny olympisk rekord med 1.42,58 minutter.

## Finalen

## Utøvere som ikke kvalifiserte seg

## Eksterne lenker
* Offisiell rapport
* Resultater
Monocle

***Monocle*** (engelsk: 'monokkel') er et engelsk trendmagasin med fokus på design, kultur, politikk samt business.

Det utkommer ti utgaver i året og blir distribuert til femti nasjoner.

Redaktør er Tyler Brūlé. Han er et internasjonalt styleikon og lanserte Wallpaper magazine.

## Eksterne lenker
*
Justin Charles

**Justin Charles** (født 28. september 1970) er en tidligere australsk utøver av australsk fotball i VFL/AFL. I 1997 ble han den første utøver av australsk fotball til å teste positivt på anabole steroider (boldenon). Som en følge av dette ble han utestengt i 16 kamper. Han la opp som aktiv i 1998 pga. skadeproblemer.

## Referanser


## Eksterne lenker
*
Silvia Moi

**Silvia Moi** (født 1978) er en norsk operasanger. 

Moi har sin utdannelse fra Norges musikkhøgskole, Operahögskolan i Stockholm samt Royal College of Music i London. 

Moi er sopran og har sunget på scenen siden hun var 12 år gammel. I 2003 deltok hun i Kjempesjansen på NRK. Hun debuterte på operascenen i 2003 da hun sang rollene som Oscar i *[[Maskeballet]]* *v*ed Folkoperan i Stockholm. Hennes debut ved Den Norske Opera & Ballett var en rolle i *[[Titus (opera)|Titus]]<nowiki/>i* i 2006, hun ble ansatt som fast solist ved Den Norske Opera i 2007. 

Under Nobelbanketten i Stockholm 2004 sang hun sammen med den svenske barytonen Samuel Jarrick. Hun sang også under Festspillene i Salzburg i 2006, åpningen av Operahuset i Oslo i 2008 og utdelingen av Nobels Fredspris i Oslo i 2021. 

## Stipend

* 2003: Joel Berglunds stipend for unge sangere
* 2004: Anders Wall stipend
* 2004: Musikaliska Akademins stipend
* 2006: Sparebanken Pluss talentstipend
* 2007: StatoilHydros talentstipend innen klassisk musikk
* 2021: Arbeidsstipend fra Kulturrådet

## Viktige roller ved Den Norske Opera
*Servilla i Wolfgang Amadeus Mozarts *Titus*
*Otto i Giuseppe Verdis *Maskeballet*
*Lady Macbeths hoffdame i Giuseppe Verdis ''Macbeth''
*Papagena i Wolfgang Amadeus Mozarts *[[Tryllefløyten]]* under åpningsgallaen.
*Lucia i Benjamin Brittens *[[The Rape of Lucretia]]*

## Filmografi
*2006: ''The Magic Flute'' (*Tryllefløyten*), Papagena
*2010: *[[Yohan – Barnevandrer]]*, Fru Gimle

## [[DVD]]-utgivelse
*''The Magic Flute'' (*Tryllefløyten*)
**La finta Semplice og Loco del Cairo* fra Salzburger Festspiele

## [[CD]]-utgivelse
*Innspilling med Terje Isungset

## Referanser


## Eksterne lenker
* 
*
Ecologico International Film Festival

**Ecologico International Film Festival** er en italiensk filmfestival. I 2008 ble den avholdt 18. september&ndash;21. september i byen Nardo i regionen Puglia.

Festivalen er forbeholdt filmer som har anvendt naturlige ressurser i produksjonen samt som bidrar til å lage bevissthet omkring klima og økologi. Det blir konkurrert med såvel spillefilmer som dokumentarfilmer. Festivalen har dessuten en egen klasse for skoler.

Prosjektet «Ecologico International Film Festival» har til hensikt å fremme, gjennom kino, bevissthet om miljø, jorden, tradisjoner samt kulturen som finnes i regionen Puglia.

«Ecologico International Film Festival» har også som mål å fremme sine idéer i skolen ved å bruke kinoverksteder samt å utdanne og informere om miljøet. Den har som mål å gjøre studenter mer følsomme og å se på verdens, naturens samt miljøets ressurser på en annerledes måte.

Kunstnerisk direktør er Roberto Quarta.

## Eksterne lenker
* Offisiell hjemmeside (på italiensk og engelsk)
St. Johanneslogen Harald til det Lysende Haab

**St. Johanneslogen Harald til det Lysende Haab** er en frimurerlosje i Den Norske Frimurerorden (St. Johannesloge nr. 14) som ble innviet den 7. september 1920 i Haugesund.

Dens historie begynner med en broderforening, opprettet i 1910. Den ble opphøyd til selvstendig loge i 1920.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
St. Johanneslogen Fraternitas til de tvende Fyrtaarn

**St. Johanneslogen Fraternitas til de tvende Fyrtaarn** er en frimurerlosje i Den Norske Frimurerorden (St. Johannesloge nr. 15) som ble innviet den 3. august 1920 i Arendal.

Dens historie begynner med en Arendal Frimurer broderforening, opprettet den 12. oktober 1895 og underlagt St. Johanneslogen St. Olaus til den hvide Leopard. Den ble opphøyd til selvstendig loge i 1920.

## Ordførende Mestere

## Litteratur
* Matrikkel over Den Norske Frimurerorden for arbeidsåret 2009, Aktietrykkeriet i Trondhjem

## Eksterne lenker
*
Susan Chepkemei

**Susan Chepkemei** (født 1975) er en kenyansk friidrettsutøver som konkurrerer på 10 000&nbsp;m og maraton. Hun debuterte på maraton i 1998 med en andreplass i Berlin Maraton. I 2001 vant hun Rotterdam Maraton, Great North Run, og tok sølvmedalje i VM i halvmaraton. Året etter ble hun nummer to på 10 000&nbsp;m under Samveldelekene. Tre år på rad, fra (2000&ndash;2002), tok Chepkemei sølvmedalje under VM i halvmaraton, hver gang bak Paula Radcliffe. 

I 2002 da Paula Radcliffe satte ny verdensrekord i maraton (London Maraton) med tiden 2.15.25, endte Chepkemei som nummer fem med ny bestenotering 2.23.19. Hun har en personlig rekord på tiden 2:21:46, fra London Maraton i 2006.  	 

25. februar 2008 ble hun utestengt i et år for bruk av salbutamol.

## Meritter i maraton

## Referanser


## Eksterne lenker
*
Phil Dalhausser

**Philip «Phil» Peter Dalhausser** (født 26. januar 1980 i Baden, Aargau, Sveits) er en profesjonell amerikansk sandvolleyballspiller. Siden 2006 har han vært lagkamerat med Todd Rogers. Han spiller to roller, både som lagkamerat og som trener.

## Personlig liv

Han er født av tysk far (Peter) og sveitsisk mor (Marianne).
Dalhaussers kallenavn er «The Thin Beast». Han var elev ved Mainland High School i Daytona Beach, California. Dalhausser har dessuten studert ved University of Central Florida og sluttet seg til Lambda Chi Alpha, hvor han ble kåret til «mest verdifulle spiller» og mottok William G. Morgan Award for mest fremstående spiller. Dalhausser tok en forretningsgrad ved UCF.
Etter college arbeidet han for et betongfirma og arbeidet så i en kort periode for et firma som malte striper i Floridas hovedveier. Dalhausser er 2.06 meter høy.

## Sommer-OL 2008
Sammen med Rogers vant Dalhausser gull i sommer-OL 2008 i Beijing ved å beseire Marcio Araujo samt Fabio Kuiz Magalhâes fra Brasil med to sett mot ett.

## Byer
Han er oppvokst i Ormond Beach, Florida (som han nå kaller sin hjemby), men er i dag bosatt i Santa Barbara, California
etter å ha bodd i Ventura, California.

## Meritter
* 2008: OL-gull i Beijing, Kina
* 2007: VM-gull i Gstaad, Sveits (som første amerikanske lag)
* Tolv seire (inklusive VM) i verdensserien
* Har flere titler som «Mest verdifull spiller» i USA og verdensserien
* Tidligere verdens beste blokkspiller.

## Referanser


## Eksterne lenker
*
Rondvassbu

**Rondvassbu** (1173 moh.) er en turisthytte i Rondane, og er den største hytten DNT Oslo og Omegn har i dette området. Rondvassbu ble bygd i 1903 og kjøpt av Den Norske Turistforening i 1929. Rondvassbu har 128 senger. Disse er fordelt på 2-sengsrom, 4-sengsrom og sovesaler.

## Eksterne lenker
* Rondvassbu på Den Norske Turistforening
Arne Skaare

**Arne Odd Skaare** (født 16. januar 1907, død 11. august 1981) var en norsk lokalpolitiker (H).

Skaare var ordfører i Asker fra 1956 til 1967.

Fra 1954 til 1957 var han vararepresentant til Stortinget.

## Referanser


## Eksterne lenker
*
Vinjeronden

**Vinjeronden** er et fjell på grensen mellom de tre kommunene Dovre, Folldal og Sel i Innlandet. Det har en høyde på  meter over havet og er et av ti fjell i Rondane over  meter.

Fjellet kan bestiges til fots fra Den Norske Turistforenings hytte Rondvassbu, på vei til Rondeslottet (), det høyeste fjellet i Rondane.

## Referanser
Rune Hansen (fotballspiller, født 1985)

**Rune Hansen** (født 6. april 1985) er en dansk tidligere fotballspiller.

Han ble hentet til Sandefjord Fotball før høstsesongen i 2008-sesongen.

## Referanser


## Eksterne lenker
*
Prostebakken

**Prostebakken** (2, 3) er en gate i Stavanger. Bakken forbinder to av byens eldste og viktigste gateløp, på 1600-tallet kjent som Nedregaten og Øvregaten, i dag henholdsvis Skagen og Kirkegaten.

Prostebakken er oppkalt etter prost Gunder Langberg som bodde i Prostebakken 3 (dagens Ark Berge bokhandel). Han drev også et gårdsbruk. I 1827 omtales gata som Urbakken («Uhrens bakke»).

Prostebakken er en av de viktigste ferdselsårene for fotgjengere i sentrum, og knytter sammen Kirkegata med Skagen og Torget.

## Se også
* Mauritzengården fra 1905 ligger helt i toppen av Prostebakken
* Skagen
* Kirkegaten

## Referanser
Urgata

**Urgata** i Stavanger er en liten gatestump som munner ut midt i Prostebakken.

Fram til 1861 ble den sørligste delen av Kirkegata ble «Uhrens Gade», mens det som nå heter Urgata het Lille Urgata. Første kilde til navnet Urgata er fra 1777.

Stavangers postkontor var på 1800-tallet i Urgata 2.

I 1969 ble den sørlige delen av Urgata innlemmet i kjøpesenteret Torgterrassen.

## Navnet
Både Urgata og Lille Urgata peker til samme opprinnelse uten at topografien gir noen antydning om en naturlig ur. 

Ifølge Reidar Frafjord kan en teori være at byggematerialene, steinen til Domkirken, har vært lagret i dette området, og at vraksteinen som ikke ble benyttet, ble tippet utfor skråningen mot Skagen/Vågen og ble til en ur.

Navnet kan også ha sitt opphav i stedsnavnet Uren.

## Referanser
Laugmannsgata

**Laugmannsgata** (4–8, 7) er en gate i Stavanger. Gaten går fra Domkirkeplassen i sør til Arneageren og Sølvberget i nord. Dette er en av byens eldre gater. Her finner man blant annet flere butikker og i krysset mellom Laugmannsgata og  Hospitalsgata ligger  Køhlers byhus og Stavanger Storsenter. Sølvberget Kulturhus ligger ved Arneageren i enden av Laugmannsgata.

Laugmannsgata har navnet etter lagmennene Hans Knoph (1783–1787) og Jakop Hveding (1787–1810), som bodde i Bispegården i enden av gata.

Det gamle Hestetorget lå mellom dagens Stavanger Storsenter i øst, og Havannamagasinet og Hennes & Mauritz i vest.

I krysset med Hospitalgata (Laugmannsgata 7) lå Bolette Sophie Wieses pikeskole fra 1866 til 1899, men lokalet brukes nå som butikk.

## Referanser
Aviation Safety Network

**Aviation Safety Network** (ASN) er en web-side som registrerer flyulykker og andre alvorliger hendelser innen luftfarten. Faktabasen inneholder (august 2008) detaljer omkring 12&nbsp;200 tilfeller og blir besøkt av omtrent 50&nbsp;000 hver uke.

ASN ble startet av nederlandske Harro Ranter i 1996 som *Aviation Safety Web Pages*. I 1999 ble den omdøpt til the Aviation Safety Network. Redaksjonen er senere forsterket med Fabian Lujan fra  Argentina. For tiden kjører ikke ASN noen reklame eller avertissementer på sine sider og er avhengig av donasjoner fra brukerne for å holde websiden gående.

Det meste av den informasjon som ligger inne på ASN er hentet fra offisielle kilder, dvs luftfartsmyndighetene i de berørte land. For hendelser før 1996 er opplysningene stort sett basert på ICAO Aircraft Accident Digests, og amerikanske National Transportation Safety Board NTSB.

ASNs primære oppgave er å sørge for at den som måtte ønske det får nøyaktig og oppdatert informasjon om flyulykker. I tillegg til den omfattende database ligger det inne statistisk informasjon og også et omfattende fotoarkiv  med bilder fra ulykkesstedene.

ASN har også en E-mail tjeneste (*Accident Digest e-mail service.*) hvor abonnenter mottar informasjon om siste flyulykker. Denne tjenesten har nå over 9&nbsp;900 kunder i 170 land, 

## Eksterne lenker
* 
*
Konstantan

**Konstantan** er en kobber-nikkel legering som vanligvis består av 55% kobber, 45% nikkel. Andre legeringer med tilsvarende lave temperaturkoeffisienter er kjent, slik som manganin (Cu [86%] / Mn [12%] / Ni [2%]).

Den viktigste egenskapen til konstantan er den elektriske motstanden som er konstant over et bredt temperaturområde. Legeringen er derfor i utstrakt bruk som elektrisk presisjonsmotstand, bl. a. innen strekkspenningsmåling og i termoelement.

## Historie
I 1887 oppdaget Edward Weston at metaller kan ha en negativ temperaturkoeffisient for resistans, og han oppfant det han kalte "Alloy No. 2". Det ble produsert i Tyskland, der det fikk navnet "Konstantan".

## Konstantan legeringer
Av alle legeringer som brukes i moderne strekkmålere, er konstantan den eldste, og fortsatt den mest brukte. Denne situasjonen gjenspeiler det faktum at konstantan har den beste totale kombinasjonen av egenskaper som trengs for mange strain gauge-applikasjoner. Denne legeringen har for eksempel en tilstrekkelig høy tøyningsfølsomhet, eller gauge-faktor, som er relativt ufølsom for tøyningsnivå og temperatur. Resistiviteten (4,9 x 10−7 Ω·m) er høy nok til å oppnå passende motstandsverdier i selv svært små rutenett, og motstandens temperaturkoeffisient er ganske lav. I tillegg kjennetegnes konstantan av god utmattingslevetid og relativt høy forlengelsesevne. 

Konstantan har imidlertid en tendens til å utvise en kontinuerlig drift ved temperaturer over 65 °C og denne egenskapen bør tas i betraktning når nullstabiliteten til strekkmåleren er kritisk over en periode på timer eller dager. Konstantan brukes også til elektrisk motstandsoppvarming og termoelementer.

## Temperaturmåling
Konstantan brukes også til å danne termoelementer med ledninger laget av jern, kobber eller chromel. Den har en usedvanlig sterk negativ Seebeck-koeffisient over 0 grader celsius, som fører til en god temperaturfølsomhet.

## Referanser
Dansk tegnspråk

**Dansk tegnspråk** er det tegnspråket som brukes i Danmark. Det er i slekt med norsk tegnspråk og svensk tegnspråk, og har noen tegn fra fransk tegnspråk.

Det er en nasjonal komite for tegnspråk, samt en organisasjon for tegnspråklige lærere. Språket brukes i alle de fem døveskolene i Danmark; den første skolen åpna i 1807.

## Referanser
Christen Munk

**Christen Munk** (født 1520, død 5. juli 1579 i Aakjær i Jylland) var en dansk lensherre og stattholder som tjenestegjorde i Norge. 

I 1548 var han fortsatt ved hoffet i København, og deltok i prinsesse Annas reisefølge da hun skulle gifte seg i Sachsen samme år.

I 1549 ble han lensherre på Hamar og overtok etterhvert eiendommene til en rekke klostre som hadde blitt kongelig eiendom etter reformasjonen. I 1556 ble han ifølge kildene stattholder og lensherre på Akershus, en stilling han innehadde helt fram til 1572. Denne stattholderstillingen mås sees på som en forløper til den stattholderstillingen som da ble opprettet og som eksisterte med enkelte avbrudd helt fram til 1814.

Utover på 1560-tallet regjerte han over Hamar len og Akershus len mens han residerte på Akershus festning. I tillegg hadde han en rekke andre mindre len i en kortere eller lengre periode, blant dem Bratsberg og Gimsøy kloster, Tønsberg len og Sunnmøre len.

I 1567 rykket svenske tropper under nordiske syvårskrigen mot Akershus festning, og som et svar på denne trusselen lot Munk Oslo brenne for å unngå at svenskene fikk anledning til å befeste seg i byen. Mangel på skyts og forsyninger gjorde at svenskene trakk seg tilbake etter åtte dager. Noen år senere gikk Munk til gjengjeldelsesaksjon ved å sende tropper inn i Värmland og Dalsland i Sverige på herjings- og plyndringstokt. 

I 1572 flyttet Christen Munk til Jylland.

På Akershus festning er både Munkedammen og Munketårnet oppkalt etter ham. Munketårnet var middelalderfestningens vanntårn, som han i 1559 lot ombygge til kanon- og porttårn.

## Referanser


## Kilder
* Dansk biografisk leksikon
Ungarns Grand Prix 2005

**Ungarns Grand Prix 2005** var et Formel 1-løp arrangert 29. juli – 31. juli 2005 på Hungaroring i Ungarn. Det var det trettende løpet i Formel 1-sesongen 2005.

## Klassifisering
### Kvalifisering

### Løpet

## Eksterne lenker
*
Iran Aseman Airlines Flight 6895

**Iran Aseman Airlines Flight 6895** var en flyulykke som fant sted 24. august 2008 i Bisjkek i Kirgisistan. Et fly fra Itek Air drevet av Iran Aseman Airlines som skulle til Mahrabad lufthavn i Irans hovedstad Teheran styrtet klokken 20.30 lokal tid nær Manas internasjonale lufthavn. De første rapportene gikk ut på at flyet skulle til Mashhad internasjonale lufthavn i Iran, noe som senere viste seg å ikke stemme.

Kort tid etter start oppdagde besetningen en alvorlig feil og/eller kabintrykket falt kraftig. Besetningen fortalte kontrolltårnet at de ønsket å returnere til flyplassen de tok av fra. På vei tilbake styrtet flyet om lag to kilometer fra flyplassens rullebane.

ASN-databasen oppgir at 22 av de 90 personene ombord overlevde ulykken, hvorav 2 var besetningsmedlemmer. Ifølge BBC var ombord:

Blant de omkomne var ti medlemmer av et volleyballag fra en videregående skole i den kirgisiske hovedstaden Bisjkek.

## Referanser


## Eksterne lenker
Iran Aseman Airlines

**Iran Aseman Airlines** (farsi: هواپیمایی آسمان) er et flyselskap basert i Teheran i Iran. Hovedbasen er Mehrabad internasjonale lufthavn i Teheran, mens mindre baser inkluderer Shiraz internasjonale lufthavn, Mashhad internasjonale lufthavn og Dubai internasjonale lufthavn.

## Historie
Flyselskapet ble etablert og startet sine operasjoner i 1980. Det eies av Det iranske sivile pensjonsfonds investeringsbyrå og er i ferd med å privatiseres. Selskapet sysselsatte i mars 2007 1&nbsp;298 personer.

## Destinasjoner
Iran Aseman Airlines flyr per februar 2007 til følgende destinasjoner:
### [[Sentral-Asia]]
* Bisjkek
* Dusjanbe
* Kabul
### [[Midtøsten]]
* Abu Dhabi
* Bahrain (via Dubai)
* Doha
* Dubai
* Kuwait
* Muskat [til 1. september]

### [[Iran]]
* Abadan
* Ahwaz
* Ardabil
* Asalouyeh
* Bam
* Birjand
* Bojnourd
* Bushehr
* Qeshm
* Gorgan
* Ilam
* Isfahan
* Kermanshah
* Khoy
* Lamerd
* Lar
* Mashhad
* Rafsanjan
* Ramsar
* Rasht
* Sabzevar
* Sahand
* Sanandaj
* Shiraz
* Tabas
* Tabriz
* Teheran
* Yasouj
* Yazd

## Flåte
Iran Aseman Airlines' flåte består av følgende fly (per februar 2008):

* 4 ATR 72-210
* 2 ATR 72-500
* 4 Boeing 727-200
* 6 Dassault Falcon 20
* 1 Fairchild Hiller FH-227
* 16 Fokker 100 (ett fly drives av Kish Air)

## Referanser


## Eksterne lenker
* 
* Iran Aseman Airlines - Mashhad-basens nettside
Statsdumaen (Det russiske keiserdømmet)

**Statsdumaen** var en lovgivende forsamling i Russland som var virksom mot slutten av Det russiske keiserdømmets eksistens. Statsdumaen ble samlet fire ganger, første gang i 1905, siste gang i perioden 1912-1917.

Presset av den russiske 1905-revolusjonen utstedte tsarens minister Sergej Witte den 6. august 1905 en erklæring om innkalling av en statsduma, opprinnelig forstått som et rådgivende organ. I Oktobermanifestet lovet tsaren ytterligere borgerlige rettigheter, en representativ statsduma med lovgivende funksjon og makt til å følge opp utøvelsen av disse. Statsdumaen var underhuset i et parlament hvor det keiserlige russiske statsrådet var overhuset. 

Liste over Statsdumaens formenn

## Eksterne lenker

* Foto fra samling av den første Statsdumaen
Hanne Kari Fossum

**Hanne Kari Fossum** (født 1971) er en norsk ingeniør, journalist, programleder og kommunikasjonsrådgiver. 

Fossum har utdannelse som journalist samt sivilingeniør.

Hun startet yrkeskarrieren i Statoil hvor hun arbeidet fire år med prosjektstyring (1998–2003). I 2003 ble hun ansatt som journalist i NRK. Her var hun radio- og TV-reporter ved NRKs distriktskontor i Buskerud og fra 2008 til 2011 programleder i *[[Schrödingers katt (TV-program)|Schrödingers katt]]*. Fra 2015 til 2019 var hun medieanalytiker i Retriever og fra 2019 kommunikasjonsrådgiver ved Oslo universitetssykehus.

## Referanser
Representasjonsprinsippet

Å representere betyr å opptrå på noen annen sin vegne. En representant er «*en som representerer noe(n), stedfortreder; talsmann; valgt medlem av et styre, en nasjonalforsamling osv.; karakteristisk eksempel innenfor sin art*».

**Representasjonsprinsippet** henviser i juridisk terminologi som regel til former for representativt demokrati. Representativt demokrati kalles også indirekte demokrati. Det betyr at folket styrer gjennom valgte representanter. Norge har representativt demokrati. Grunnloven § 49 bestemmer at *«Folket udøver den lovgivende Magt ved Storthinget»*. 

## Referanser
Jeff Wall

**Jeff Wall** (født 29. september 1946 i Vancouver, Britisk Columbia) er en kanadisk fotograf.

Han revolusjonerte fotokunsten da han i 1977 startet med å anvende lysbokser med fotografiene sine.

Etter en suksessrik karriere ble han ansatt i arbeidet som fotoprofessor etter en annen fotopionér, tyske Bernd Becher, ved Düsseldorf Academy.

Da en Becher-student en dag rettet en pistol mot ham, sa han opp stillingen sin umiddelbart og vendte tilbake til hjembyen.

Et verdensberømt maleri av Édouard Manet, *Un bar aux Folies-Bergère*, (1882) inspirerte et berømt fotografi av Jeff Wall, hvor han retter blikket mot mannens sett å betrakte kvinnen på. Fotografiet «Picture for Women» (1979) er et mesterstykke i manipulasjon, hvor en manns blikk tilsynelatende er rettet mot en kvinne. Dersom en ser nøyere etter, ser ikke mannen på kvinnen overhodet, men på hennes speilbilde. Kvinnen som er avbildet på fotografiet forfra, stod egentlig med ryggen til da bildet ble fotografert. Wall har ikke brukt datamanipulasjon, men et speil. En tolkning av fotografiet er st mannen ikke er interessert i kvinnen som menneske, men som en avbildning, som kropp, som sexobjekt.

VG7s kunstpanel mener «Picture for Women» hører hjemme på listen over de hundre viktigste kunstverkene innen samtidskunsten etter 1960.

I 2002 ble Wall tildelt Hasselbladprisen og i desember 2007 ble han utnevnt til Officer of the Order of Canada.

## Referanser
Arneageren

**Arneageren** i Stavanger er torget utenfor kulturhuset på Sølvberget. Arneageren ligger i skjæringen mellom Søregata og Sølvberggata. I middelalderen lå kanskje Martinskirken i området ved Arneageren. Hele torget er belagt med brostein. Plassen er en av byens sentrale publikumsplasser, ikke minst for ungdom. Det er utdeling av brosjyrer fra ulike politiske og religiøse organisasjoner hver lørdag, og det er jevnlig musikk fra grupper og gatemusikanter.

Navnet har den fordi Arneageren opprinnelig var åkeren på Arnegård.

## Langs Arneageren
Stavanger kulturhus, Sølvberget ble bygget i 1987 og er det største bygget ved Arneageren. Kulturhuset inneholder blant annet Stavanger bibliotek, SF Kino Stavanger, Barnas Kulturverksted, Galleri Sølvberget, Kult.kafeen og diverse kiosker.

Filmteatret i Stavanger fra 1924 ligger ved siden av Kulturhuset. Huset er utført i nyklassisistisk stil, og er en av denne stilepokens viktigste representanter i Rogaland. Det ble ombygget og nyinnredet i forbindelse med at det ble sammenbygget med Kulturhuset i 1988.

Det er en scene på torget, med Rolfsen klesbutikk i bakgrunnen. Dette er en populær møteplass og det holdes ofte feiringer, opptog, demonstrasjoner og andre aktiviteter på denne scenen. Mot midten av torget står det to store trær, og bak disse er det en moderne fontene.

Til plassen ligger Renaa:Xpress med tilhørende utendørsservering, Godt Brød og McDonald's.

Antony Gormleys prosjekt Broken Column har en av sine «Jernmenn» stående på Arneageren.
Blodbank

En **blodbank** er en institusjon som samler inn blod fra bloddonorer og behandler og oppbevarer blod, slik at det kan brukes til blodstranfusjoner og andre formål.

Mange norske sykehus har sin egen blodbank, der de tapper bloddonorer og oppbevarer det blodet som de har bruk for til pasientene ved sykehuset.

Som bloddonor kan en enten være knyttet til en blodbank ved et sykehus eller en mobil blodbanktjeneste.

I Norge finnes det seksti blodbanker, fordelt på 25 helseforetak.

En ny oppgave for Helsetilsynet er tilsyn med blodbankene. Målene er å sikre høy beskyttelse, for eksempel mot overføring av smitte.

Minst én gang i løpet av en toårsperiode blir blodbankene sjekket.
Hellas’ riksvåpen

**Hellas' riksvåpen** ble innført 7. juni 1975, er et blått skjold med et gjennomgående sølv kors. Våpenet er omgitt av en laurbærkrans. Korset symboliserer den gresk-ortodokse kirken i 1828. Våpenet har samme utforming som flagget inntil 1978, som nå er plassert i flaggets øvre hjørne.

## Historisk utvikling
Hellas fikk sitt første riksvåpen ved grunnloven av 1822. Det var et sirkulært symbol med gudinnen Athene og en ugle som sentralmotiv. 

Under Ioannis Kapodistrias ble riksvåpenet byttet med Fugl Føniks, symbol for gjenfødelse, som sentralmotiv under et kors 1828-1832.

Etter at Otto var valgt til konge, ble det innført et riksvåpen etter mønster av det bayerske kongevåpenet: to opprette løver som skjoldholdere og en hermelinskappe omkring et kongekronet skjold som er blått med sølv kors og har et hjerteskjold med fyrstehuset Wittelsbachs skrått blå- og sølvrutede slektsvåpen.

Da den danske *prins Vilhelm* ble valgt til konge under navnet Georg ble riksvåpenet endret med tillegg av det daværende danske riksvåpenet. Hovedskjoldet har det sølv korset på blå bunn, men nå med et midtskjold og et hjerteskjold fra det tidligere danske riks- og kongevåpenet. Skjoldet har en kongekrone på toppen og skjoldholdere er to mannsfigurer («villmenn») som skal forestille Herakles og står på et postament. Et blått ordensbånd med kors fra Frelserens orden henger rundt og ned fra skjoldet. Et tekstbånd nederst har dynastiets  valgspråk «*Ισχύς μου η Αγάπη του Λαού*» (*Folkets kærlighed min styrke*). Våpenet har en hermelinsforet blå våpenkappe eller «våpentelt». Dette svært sammensatte våpenet ble benyttet på kongedømmets mynter, og i offisielle dokumenter fra omkring 1880 til 1973, unntatt under den andre republikken 1924-1935. Det er fortsatt i bruk av den greske kongefamilien i eksil.

Militærjuntaen som tok makten i 1967 gjeninnførte en gull Fugl Føniks som sentralmotiv i sitt emblem. Fuglen på blå bakgrunn steg opp av røde flammer. Foran fuglen står en soldatsilhuett med rifle og bajonett på ryggen. Over fuglen står ordet «*Ελλας*» (Hellas). Under fuglen står datoen 21. april 1967.


Fil:Greek CoA (1831-1863).svg|Kongedømmet Hellas' riksvåpen under Wittelsbach-dynastiet 1833-1862.
Fil:Royal_Arms_of_Greece.svg|Det mindre riksvåpenet til Kongeriket Hellas under Glücksburg-dynastiet 1863-1924 og 1935-1973.
Fil:Royal Coat of Arms of Greece.svg|Kongevåpenet til Kongeriket Hellas under Glücksburg-dynastiet 1863-1924 og 1935-1973.
Utvisning

**Utvisning** kan bety avgrensning av felt i et allmenningsutnyttende tiltak, men i den vanlige betydningen av ordet betyr det at en person forbys å oppholde seg på området, under straffetrussel.  

**Utvisningsvedtak** i Utlendingslovens forstand innebærer at en utlending må reise ut av landet og mister muligheten til å komme tilbake til Norge. Som hovedregel gjelder vedtaket også de øvrige Schengen-landene. Innreiseforbudet kan bli gjort varig eller tidsbegrenset, men er som hovedregel ikke kortere enn to år. Et bortvisningsvedtak nekter en utlending innreise til eller opphold i Norge. Vedtaket er ikke til hinder for senere innreise. Bortvisning må ikke forveksles med utvisning eller uttransportering fra riket.

## Utvisning fra IKT systemer i forvaltningsorganer
Adgangen til å utvise en fra et IKT-system (email) i et forvaltningsorgan er regulert av eForvaltningsforskriften §14. Før en slik utvisning, har en rett på muligheten til kontradiksjon (å komme med sin versjon); slik utvisningsprosess følger forvaltningslovens kapittel IV. Når utvisning er nødvendig av sikkerhetshensyn, kan en utføre utestengelsen umiddelbart 

## Referanser


## Se også
* Oppholdstillatelse
* Uttransportering
* Eksklusjon
* Persona non grata (persona ingrata), uønsket person, særlig et diplomatisk sendebud
* Eksil, landflyktighet eller landsforvisning
* Fredløshet, å fratas samfunnets rettsbeskyttelse
Statsløshet

**Statsløshet** er det forhold at en person ikke er borger av noen stat for eksempel ved at vedkommende har mistet eller blitt fratatt sitt statsborgerskap uten å ha fått et nytt. 

Etter første verdenskrig ble det mange statsløse fordi grenser ble endret og store områder ble innlemmet i andre stater. På Fridtjof Nansens initativ utstedte Folkeforbundet såkalte Nansen-pass som internasjonalt anerkjent identitetsbevis til statsløse flyktninger. 

Adolf Hitler gjorde personer som hadde flyktet fra Tyskland, statsløse. Også etter andre verdenskrig ble mange fratatt sitt statsborgerskap. De fleste av disse var av tysk herkomst og fikk automatisk tysk statsborgerskap ved innreise i det forminskede Tyskland. Blant de omkring 770 jødene deportert fra Norge under andre verdenskrig, var omkring 160 statsløse, i tillegg til 100 flyktninger.

Etter andre verdenskrig var mange statsløse fordi statstilhørighet var usikre. 

Elie Wiesel (1928–2016) var statsløs fra han var 15 år gammel til 1963.

## Norsk rett
Norge er part i FN-konvensjonen om statsløse personers rettslige stilling.  Denne konvensjonen tilplikter partene å gi statsløse samme vilkår som borgere av mestbegunstigede land bestevilkårsklausulen.

## Referanser


## Eksterne lenker
* 
* «An Introduction to Statelessness», fra FNs høykommissær for flyktninger (UNHCR) (engelsk)
Svein Inge Olsen

**Svein Inge Olsen** (født 7. april 1963) er en norsk festivalarrangør og forfatter. Han etablerte Marnabredden folkevisefestival i 1999 og Christiansand Protestfestival (sammen med Kai Erland) i 2000. Olsen har i flere år brent for fedres rettigheter, avholdt flere konserter og hatt politiske verv i Kristiansand.

Han har gitt ut bøkene *Kris Kristofferson - Dikter Drømmer Lærer Løgner* (2001) om sitt forbilde Kris Kristofferson, *Kjempa for Norge og andre setesdøler* (1999), om den berømte Setesdalskjempa som levde fra 1789 til 1866, *Ingeborg Annas eftf. og samfunnet Skavnakk i Loppa* (2008)

Olsen har også utgitt to diktsamlinger. Diktantologien *Låvesvalens svanesang* (1999) handler om røtter og identitet, *Analyse rundt 40* (2003) er en samling dikt utgitt på 40-årsdagen.

Han har også stått bak CD-utgivelsene *Sørlandet feirer Kristofferson* (1996), *Falne Engler – Kris Kristofferson på norsk* (1999) med Henning Kvitnes, Lynni Treekrem og Steinar Albrigtsen og *Fight Apathy* (2009) – et dobbeltalbum utgitt i forbindelse med Protestfestivalens 10-årsjubileum. Blant artistene er Åge Aleksandersen, Kris Kristofferson, Anne Grete Preus, Tuva Syvertsen, Noora Noor, Jonas Fjeld, Delbert McClinton og Barry McGuire.

Han arbeider som arrangør og daglig leder av Protestfestivalen.
Klausul

En **klausul** er en tilleggsbestemmelse eller et forbehold i et rettslig dokument, eksempelvis et skjøte eller en avtale. *Bestevilkårsklausuler* omhandler det forhold at en part er forpliktet til å gi bedre vilkår enn avtalt dersom en annen kontraktspartner sener oppnår en slik fordel.  *Force majeure-klausulen* utgjør et forbehold i forbindelse med forhold som er utenfor kontraktpartenes innflytelse mens en *indeksklausul* bestemmer opp- eller nedjustering av pris i samsvar med indeksen.
Otto Nordenskjöld

**Nils Otto Gustaf Nordenskjöld** (1869–1928) var en svensk geolog ved Uppsala universitet, polarforsker, professor samt rektor ved Göteborgs handelshögskola. Han ble kjent for den svenske antarktisekspedisjonen i 1902 med skipet «Antarctic», der nordmannen Carl Anton Larsen var kaptein.

## Biografi
Nordenskjöld ble filosofie kandidat ved Uppsala universitet i 1889. I 1894 ble han filosofie licentiat og promovert til filosofie doktor ved samme lærested. Samme år ble han tilknyttet universitetet som dosent i mineralogi og geologi. I 1905 ble han professor i geografi (med handelsgeografi) og etnografi ved Göteborgs högskola. I årene 1914–1923 var han prorektor, og fra 1923 rektor, ved Handelshøgskolen i Göteborg.

Otto Nordenskjöld var formann i Geografiska föreningen fra 1908, medlem av styret for Göteborgs museum 1914, for Göteborgs stadsbibliotek 1914, for Göteborgs botaniska trädgård 1918, for «Kgl. och Hvitf. stipendieinrättningen» 1919, viseformann i styret for den broströmske donasjonen for Göteborgs Sjöfartsmuseum 1919, inspektør for Arbetareinstitutet, for Mathilda Halls skola og for Kvinnliga folkskoleseminariet.

Han var æresmedlem i The Explorers Club i 1912, sammen med blant annet Fridtjof Nansen og Roald Amundsen.

## Ekspedisjoner
Nordenskjöld ledet mineralogiske ekspedisjoner til Patagonia i 1890-årene og til Alaska og Klondike-området i 1898.

Fra 1901 til 1904 ledet han den svenske antarktisekspedisjonen med fartøyet «Antarctic». Ekspedisjonen besølte Falklandsøyene før skipet, under kommando av kaptein Carl Anton Larsen, satte av Nordensjölds gruppe på Snow Hill Island, en liten øy utenfor kysten av Antarktishalvøya. Nordenskjöld overvintret på øya mens «Antarctic» returnerte til Falklandsøyene. Neste sommer seilte Larsen sørover igjen for å plukke opp Nordenskjölds menn, men fartøyet frøs fast og knust av isen. Besetningen var derfor nødtvunget til å overvintre i en enkel steinhytte som de oppførte på Pauletøya. Larsen og Nordenskjöld møttes igjen omsider i Hope Bay sent i 1903, der de ble plukket opp av den argentinske korvetten ARA «Uruguay» som hadde blitt sendt til unnsetning da «Antarctic» ikke hadde vendt tilbake til Sør-Amerika året før. Til tross for de store problemene underveis, ble ekspedisjonen ansett som en vitenskapelig suksess. Ekspedisjonen hadde utforsket store deler av Graham Lands østkyst og bragte med seg verdifulle geologiske prøver og sjødyr. Nordenskjöld oppnådde varig berømmelse hjemme, men de store utgiftene etterlot ham svært gjeldstynget.

Senere utforsket Nordenskjöld Grønland i 1909 og vendte tilbake til Sør-Amerika for å forske i Chile og Peru på begynnelsen av 1920-tallet.

## Gatenavn
Otto Nordenskjöld er i Stavanger hedret med *Nordenskiölds gate* som ligger i Bekkefaret (Stavanger).

## Referanser
Anders Wyller

**Anders Jørgen Wyller** (født 1964) er en norsk vokalist og låtskriver.

Han har utgitt en rekke musikkalbum siden 1990. Wyller ble først kjent for låten «Bicycle Riding» fra debutalbumet *One of these days*. Wyller medvirker også som vokalist på ulike produksjoner med andre norske artister som Ketil Bjørnstad, Anne Grete Preus, Deeyah Khan (Deepika),Carola, Silje Nergaard, Bjørn Eidsvåg, Maria Solheim, Karen Jo Fields m.flere.

I 2022 utkom albumet *God dag mitt barn! Strindbergs brev til Anne-Marie*. Wyller tok utgangspunkt i brevene hans oldefar August Strindberg skrev til sin tredje kone, Harriet Bosse og deres datter, Anne-Marie, som er Wyllers farmor. Brevene er samlet i Björn Meidals bok, *God dag, mitt barn! Berättelsen om August Strindberg, Harriet Bosse och deras dotter Anne-Marie*. All vokal ble spilt inn i Strindbergs leilighet, som i dag er Strindbergsmuseet på Drottninggatan i Stockholm. Wyller ble i 2023 tildelt NOPAs tekstpris for «Såg du förbi mörkret» fra dette albumet.

I 2023 kom albumet *Hjemferd* etterfulgt av *Det vil ende i tårer* i 2025 – begge produsert av Geir Sundstøl. Samme år utgis albumet Carola *Via Dolorosa – Maria Magdalenas kärlek* *(Kirkelig Kulturverksted, 2025)* der Wyller er solist i rollen som Jesus på flere av sporene.

Wyller var med å etablere reisemagasinet *[[Vagabond (reisemagasin)|Vagabond]]* i 1994, og var redaktør i magasinet fram til 2016 og i en periode også eier.

## Diskografi
* *One Of These Days* (Origon/SonyBMG, 1990)
* *Father’s Land* (Mercury/Universal, 1991)
* *Varm i hodet* (Kirkelig Kulturverksted, 1994)
* *Davidsalmer* (Kirkelig Kulturverksted, 1997) med Ketil Bjørnstad
* *Goodbye Surfing* (Scream Music/Musikkoperatørene, 2002)
* *Bicycle Riding – best of Anders Wyller* (Platinum/Musikkoperatørene, 2003) 
* *Save a kiss for the Troubadour* (Platinum/Musikkoperatørene, 2005)
* *Det regner i Oslo* (NorskAmerikaner/Universal, 2009)
* *Norsk Skog* (Oslo Plateselskap, 2018)
* *Skinny Songs* (Oslo Plateselskap/Musikkoperatørene, 2020)
* *God dag, mitt barn! Strindbergs brev til Anne-Marie* (Kirkelig Kulturverksted, 2022)
* *Hjemferd* (Oslo Plateselskap/Musikkoperatørene, 2023)
* *Det vil ende i tårer* (Oslo Plateselskap/Musikkoperatørene, 2025)

## Referanser


## Eksterne lenker
* 
*
As I Lay Dying (band)

**As I Lay Dying** er et metalcore-band fra USA.

## Medlemmer
;Nåværende medlemmer
* Tim Lambesis – Vokal (2001–)
* Jordan Mancino – Trommer (2001–)
* Phil Sgrosso – Gitar/Vokal (2003–)
* Nick Hipa – Gitar (2004–)
* Josh Gilbert – Bass, vokal (2007–)

;Tidligere medlemmer
* Evan White – Gitar (2001–2003)
* Jasun Krebs – Gitar (2003)
* Clint Norris – Bass, vokal (2003–2006)

## Diskografi
* *[[Beneath the Encasing of Ashes]]* (2001)
* *[[As I Lay Dying/American Tragedy]]* (delt med American Tragedy) (2002)
* *[[Frail Words Collapse]]* (2003)
* *[[Shadows are Security]]* (2005)
* *[[A Long March: The First Recordings]]* (2006)
* *[[An Ocean Between Us]]* (2007)
* *[[The Powerless Rise]]* (2010)
* *[[Awakened]]* (2012)

## Eksterne lenker
* 
*
N3V Games

**N3V Games**, tidligere **Auran**, er en australsk videospillutvikler og utgiver som holder til i Brisbane, Queensland. Selskapet ble etablert i 1995 av Greg Lane og Graham Edelsten og ga ut sitt første spill, *[[Dark Reign]]*, i 1997. Auran har også utviklet togsimulatoren *[[Trainz]]* og internettspillet *[[Fury]]*.
## Eksterne lenker
*
Peter Halldorf

**Peter Halldorf** (født 21. juni 1958) er en svensk pinsepastor, redaktør, retreatleder og forfatter. I Norge er han kanskje mest kjent for sine bøker om urkirken og den tidlige kristendommen.

Halldorf har sin base på *Nya slottet* sør for Linköping. Der er redaksjonen for magasinet *Pilgrim* som han er redaktør for, og her leder han retreater og holder store, økumeniske oppbyggelsesmøter.

## Utvalgt bibliografi
* *Duften av de hellige* (2008) ISBN 978-82-531-4571-6
* *Åndens folk : en disippelvandring gjennom Apostlenes gjerninger* (2008) ISBN 978-82-531-4568-6
* *Drikk dypt av Ånden : Den Hellige Ånds nærvær og gaver i den kristnes personlige liv* (2006) ISBN 82-531-4487-3
* *Du brennende kjærlighetsild : ni betraktninger om Den Hellige Ånd* (2004) ISBN 82-531-4473-3

## Referanser


## Eksterne lenker
* Søk i Bibsys
Hana Brady

**Hana Brady** (Hana «Hanička» Bradová) (1931–1944) var en jødisk pike og holocaustoffer. Hennes liv behandles i dokumentarboken *Hanas koffert* av Karen Levine, først utgitt i Canada i 2002.

Sammen med sin eldre bror George ble Hana fengslet av de tyske nazistene fordi hun var jøde og sendt til Theresienstadt konsentrasjonsleir. I 1944 ble hun overført til konsentrasjonsleiren Auschwitz. Hennes bror overlevde fangenskapet mens Hana ble gasset noen få timer etter at hun hadde ankommet leiren. Hennes historie ble kjent etter at hennes koffert ble utstilt i et Holocaust-senter i Tokyo i 2000.

## Bibliografi
* Karen Levine, *Hanas koffert*. Gyldendal, 2010 ISBN 978-82-05-39146-8

## Referanser


## Eksterne lenker
* 
* Hana's story, Tokyo Holocaust Education Resource Center (English)
På Ål stasjon

**«På Ål stasjon»**, opprinnelig **«Neger på Ål stasjon»**, er en av det norske bandet Hellbillies største slagere. Sangen beskriver hvordan en bygdegutt fra Hallingdal for første gangen møter en svart mann på besøk i et lite lokalsamfunn. Lokalsamfunnet er i sangteksten lagt til jernbanestasjonen Ål stasjon. Sangteksten tar lytterne med inn i undringen som jeg-personen opplever i samband med dette møtet.

Den er skrevet av Aslag Haugen og Arne Moslåtten.

Den opprinnelige tittelen og teksten *«Eg så 'n fysst på perrongen. For meg so va'ræ ein sensasjon. Han kom med toget frå Drammen. Ein neger sto på Ål stasjon»* skapte imidlertid problemer, da bruken av betegnelsen «neger» utover 2010-tallet ble sett som rasistisk. Da teksten ble skrevet i 1996 hadde ordet en annen valør, og opphavsmannen mente først at det var «uaktuelt å forandre på låten og fjerne det omdiskuterte ordet». I 2015 erklærte imidlertid Hellbillies at de ville slutte å spille sangen, som senere har blitt omtalt med kortversjonen av tittelen.

## Referanser


## Eksterne lenker
*  Hellbillies heimeside
*  På regjeringen sine nettsider
Sovjetisk krigsminnesmerke (Tiergarten)

**Det sovjetiske krigsminnesmerke (Tiergarten)** er et av flere krigsminnesmerker i Berlin. To andre større minnesmerker ligger i Treptower Park og Schönholzer Heide. Minnesmerkene er reist av Sovjetunionen for å minnes de 80 000 sovjetiske soldatene som falt i slaget om Berlin i april og mai 1945.

Minnesmerket ligger i Tiergarten, en stor offentlig park vest for bysentrum, på den nordlige siden av Straße des 17. Juni. Denne gaten er øst-vest veien fra Brandenburger Tor til Siegessäule.

## Historie

Minnesmerket ble bygget i 1945, bare måneder etter at byen var erobret. Tidlige bilder viser minnesmerket stående omgitt av ruiner, siden Tiergarten var ødelagt av brannbomber og siden ribbet for trær som kunne brukes til brensel. I dag er det omgitt av trær. Selv om minnesmerket stod i den britiske sektoren av Berlin var konstruksjonen støttet av alle allierte makter. Gjennom hele den kalde krigen stod det sovjetiske soldater som vakter ved minnesmerket.

## Design
Minnesmerket, som er bygget av sten tatt fra det ødelagte Rikskanselliet, er laget som en stoa med en stor statue av en sovjetisk soldat. Det er anlagt i en landskapspark og flankert av to sovjetiske ML-20 152 mm howitzere og to T-34 stridsvogner. Bak minnesmerket er et utendørs museum som viser fotografier av konstruksjonen av minnesmerket og som også er en guide til andre monumenter i Berlin. En stor kyrellisk inskripsjon er skrevet under soldatstatuen: «Evig heder til heltene som falt i slaget med de tyske fascistiske okkupantene for Sovjetunionens frihet og uavhengighet». Statuen ble bygget med soldatens arm i en posisjon som skal symbolisere sovjetarmeens seier over den tyske nazistiske stat.
Minnesmerket ble tegnet av arkitekten Mikhail Gorvits. Soldatstatuen ble laget av skulptørene Vladimir Tsigal og Lev Kerbel.

## Skyteepisode ved minnesmerket

En kveld i november 1970 ble en av de sovjetiske soldatene som voktet monumentet skutt og såret. Gjerningsmannen, Eckehart Weil, kastet geværet i den nærliggende kanalen Landwehrkanal og flyktet deretter til sin stefars hus, som angav ham til politiet. Weil tilstod, men trakk senere tilståelsen tilbake.

## Minnesmerket i dag
Minnesmerket er fremdeles brukt som minnested. På årsdagen for krigens slutt, 8. mai, blir det foretatt kransenedlegging. Det er også et viktig reisemål for veteraner fra det tidligere Sovjetunionen. Mange turister finner også veien dit da det er nærmere bysentrum enn det betraktelig større minnesmerket i Treptower Park. Minnesmerket vedlikeholdes av byen Berlin.

## Referanser


## Eksterne lenker
*
Hallo Telenor

**«Hallo Telenor»** er en sang av det norske bandet Hellbillies. Melodien har i likhet med flere av bandets hits bånd både til folkemusikk og moderne pop/rock. Teksten er et bygdepolitisk innspill til debatten om bredbåndsforbindelse til distriktene.  Teksten er forfattet av bandmedlem Arne Moslåtten og ble raskt en radiohit etter lanseringen. Saken fikk så stor betydning at Telenor valgte å svare på den i sin intern-avis Telenormagasinet.
Sangen er senere brukt som ventemusikk hos Telenor kundeservice. 

## Se også
* Hellbillies

## Referanser


## Eksterne lenker
* Hellbillies heimeside
National Transportation Safety Board

**National Transportation Safety Board** (**NTSB**) er et amerikansk føderalt organ med ansvar for å granske transportulykker innen luftfart, jernbane, vei, sjøfart og olje- og gassledninger – og komme med forslag til tiltak som kan hindre lignende fremtidige ulykker.

En av NTSBs oppgaver er å utrede sivile luftfartsulykker og -hendelser i USA og bistå andre lands havarikommisjoner i tilfeller der hvor USA-registrerte luftfartøy eller der hvor USA-produserte luftfartøy er involvert i ulykker utenfor USA.

NTSB har også som oppdrag å føre regjeringens havaridatabase for den sivile lufttrafikken. Dette har NTSB gjort siden 1967.

## Referanser


## Eksterne lenker
*
Ei krasafaren steinbu

«**Ei krasafaren steinbu**» er en av det norske bandet Hellbillies sanger fra albumet *[[Pela stein]]*. Sangen skildrer hvordan en reinjeger går seg vill på fjellet i dårlig vær, og søker tilflukt i ei «krasafaren» steinbu langt unna alt og alle (*krasafaren* betyr «nedslitt av ytre påvirkning over lang tid»). 

Forfatter av den norske teksten er Arne Moslåtten. Melodien er tatt fra Hal Ketchums «Past the Point of Rescue», som opprinnelig er skrevet av Mick Hanly.

## Referanser


## Eksterne lenker
*